મુકેશભાઈએ અખાડાનાં હેરિટેજ અંગે જણાવ્યું કે, આજથી ૫૦ વર્ષ પૂર્વે રથયાત્રાની વાત કરીએ તો એ સમયે કસરત, અંગ-કસરત, બેલેન્સિંગ, હથિયારો સાથેનાં નિદર્શન અખાડિયનો દ્વારા થતાં હતાં. કુસ્તીનાં નિદર્શન પણ થતાં હતા. એ સમયે તલવાર, ભાલા, ફરશી. સમસીર, પટ્ટા સાથે અખાડિયનો નિદર્શન કરતાં હતાં. જ્યારે ફરશી અથડાય ત્યારે તણખાં ઝરતા હતા. ટ્યૂબલાઈટ અને બલ્બ ખાઈ જવા જેવા આશ્ચર્યજનક પ્રયોગો પણ થતાં અને થઇ રહ્યાં છે. અનેક પ્રકારનાં દિલધડક અને આશ્ચર્યજનક પ્રયોગો પણ થતાં હતાં. એક સમય હતો જ્યારે અમદાવાદમાં કુસ્તીનાં પ્રયોગો પણ ભદ્ર પાસે થતાં હતાં.